Národný park Cévennes

Národný park Cévennes je chránené územie v južnej časti Francúzskej, ktorý zaberá časť rovnomenného pohoria Cévennes. Správa národného parku sídli v obci Florac. Od ostatných francúzskych parkov sa odlišuje niekoľkými vlastnosťami: je jediný francúzsky národný park, ktorý sa nachádza v nízkych horách a ktorého hlavné chránené pásmo je osídlené stálymi obyvateľmi, lov zvierat sa reguluje ale nie je celkom zakázaný. V roku 1999 žilo v národnom parku približne 40 000 obyvateľov, z ktorých 600 žilo v centre parku. Sú zachované aj poľnohospodárske aktivity obyvateľov, pre dodržanie rovnováhy biotopov. V kľúčovej oblasti rastie veľké množstvo flóry ale najmä mäsožravá rosička, tulipán, levanduľa, ľalia, orchidea, a gaštan. V parku sa nachádza približne 150 000 hektárov lesných porastov. Park zachováva polovicu prírodného (fauna a flóra) dedičstva Francúzska. Anglický spisovateľ Robert Louis Stevenson opísal územie dnešného národného parku vo svojej cestopisnej knihe Voyage avec un âne dans les Cévennes (1879). Ktorá je považovaná za pionierske dielo tzv. „outdoorovej literatúry“. Zdroj Tento článok je čiastočný alebo úplný preklad článku Parc national des Cévennes na francúzskej Wikipédii. Iné projekty Commons ponúka multimediálne súbory na tému Národný park Cévennes Externé odkazy www.cevennes-parcnational.fr (po anglicky)/(po francúzsky)/(po španielsky)